Paġna IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 27.1 tiegħu, Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. Il-mandat tal-awdituri esterni preżenti ta' Banka Slovenije, Deloitte Revizija d.o.o., intemm wara l-awditu għas-sena finanzjarja 2014. Għalhekk huwa meħtieġ li jinħatru awdituri esterni mis-sena finanzjarja 2015. Banka Slovenije għażel lil Ernst & Young d.o.o. bħala l-awdituri esterni tiegħu għas-snin finanzjarji 2015 sa 2017, Huwa rrakkomandat li Ernst & Young d.o.o. għandhom jinħatru bħala l-awdituri esterni ta' Banka Slovenije għas-snin finanzjarji 2015 sa 2017. Magħmul fi Frankfurt am Main, l-10 ta' Ġunju 2015. Ir-rati modifikati huma indikati b'tipa grassa. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet miftuħa li ġejjin: Kuratur (AD 7) Edukatur fil-mużew (AD 7) Konservatur – maniġer tal-konservazzjoni u l-kollezzjoni (AD 7) Assistent għall-ġestjoni tal-konservazzjoni u l-kollezzjoni (AST 3) Aktar informazzjoni tista' tinkiseb minn fuq is-sit tal-EPSO: http://blogs.ec.europa.eu/eu-careers.info/ Fil-kawża E-11/14 l-Awtorità ta' Sorveljanza tal-EFTA v l-Iżlanda — APPLIKAZZJONI għal dikjarazzjoni li billi naqqset, fiż-żmien preskritt li taddotta jew li tinnotifika lill-Awtorità ta' Sorveljanza tal-EFTA minnufih bil-miżuri kollha neċessarji għall-implimentazzjoni tal-Att imsemmi f'punt 2 tal-Anness XII tal-Ftehim dwar iż-Żona Ekonomika Ewropea, li hija d-Direttiva 2011/7/UE tal-Parlament Ewropew u tal-Kunsill tas-16 ta' Frar 2011 dwar dwar il-ġlieda kontra ħlas tard fi transazzjonijiet kummerċjali, kif adattata għall-Ftehim tal-Protokol 1 tagħha, l-Iżlanda naqset milli tissodisfa l-obbligi tagħha skont l-Artikolu 12 tal-Att u skont l-Artikolu 7 taż-ŻEE, il-Qorti, magħmula minn Carl Baudenbacher, President, Per Christiansen (Imħallef-Relatur), u Páll Hreinsson, Imħallfin, tat is-sentenza fit-28 ta' Jannar 2015, li l-parti operattiva tagħha hija kif ġej: Il-Qorti b'dan: Tiddikjara li l-Iżlanda naqset milli tissodisfa l-obbligi tagħha skont l-Artikolu 12 tal-Att imsemmi f'punt 2 tal-Anness XII tal-Ftehim dwar iż-Żona Ekonomika Ewropea (id-Direttiva 2011/7/UE tal-Parlament Ewropew u tal-Kunsill tas-16 ta' Frar 2011 dwar il-ġlieda kontra ħlas tard fi transazzjonijiet kummerċjali), kif adattati għall-Ftehim tal-Protokol 1 tagħha, u skont l-Artikolu 7 tal-Ftehim, billi naqset milli taddotta l-miżuri kollha neċessarji għall-implimentazzjoni tal-Att fiż-żmien preskritt. Tordna lill-Iżlanda tħallas l-ispejjeż tal-proċedimenti. Fil-Kawża E-12/14, l-Awtorità ta' Sorveljanza tal-EFTA vs l-Iżlanda – APPLIKAZZJONI għal dikjarazzjoni li billi naqset, fiż-żmien preskritt, li tadotta u/jew li tinnotifika lill-Awtorità ta' Sorveljanza tal-EFTA minnufih bil-miżuri kollha neċessarji biex jiġi implimentat l-Att imsemmi fil-punt 6 tal-Kapitolu IV tal-Anness II tal-Ftehim dwar iż-Żona Ekonomika Ewropea, (id-Direttiva 2009/125/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija), kif adattat għall-Ftehim permezz tal-Protokoll 1 u permezz tad-Deċiżjoni Nru 67/2011 tal-Kumitat Konġunt taż-ŻEE tal-1 ta' Lulju 2011, l-Iżlanda naqset milli twettaq l-obbligi tagħha skont l-Att u l-Artikolu 7 ŻEE, il-Qorti, magħmula minn Carl Baudenbacher, President, Per Christiansen (Imħallef Relatur) u Páll Hreinsson, Imħallfin, tat is-sentenza fit-28 ta' Jannar 2015, li l-parti operattiva tagħha hija kif ġej: Il-Qorti b'dan: Tiddikjara li l-Iżlanda naqset milli tissodisfa l-obbligi tagħha skont l-Att kif riferut fil-punt 6 tal-Kapitolu IV tal-Anness II tal-Ftehim dwar iż-Żona Ekonomika Ewropea (id-Direttiva 2009/125/UE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija), kif adattati għall-Ftehim permezz tal-Protokol 1 u skont id-Deċiżjoni tal-Kumitat Konġunt ŻEE Nru 67/2011 tal-1 ta' Lulju 2011, u skont l-Artikolu 7 tal-Ftehim, billi naqset milli taddotta l-miżuri kollha neċessarji għall-implimentazzjoni tal-Att fiż-żmien preskritt. Tordna lill-Iżlanda tħallas l-ispejjeż tal-proċedimenti. Fil-Kawża E-13/14, l-Awtorità ta' Sorveljanza tal-EFTA vs l-Iżlanda – APPLIKAZZJONI għal dikjarazzjoni li billi naqset, u/jew li tinnotifika l-Awtorità ta' Sorveljanza tal-EFTA minnufih bil-miżuri kollha neċessarji biex jiġi implimentat l-Att imsemmi fil-punt 21c tal-Anness XVIII tal-Ftehim dwar iż-Żona Ekonomika Ewropea, (id-Direttiva 2004/113/KE tal-Kunsill tat-13 ta' Ottubru 2009 li timplimenta l-prinċipju ta' trattament ugwali bejn l-irġiel u n-nisa fl-aċċess għal u l-provvista ta' merkanzija u servizzi), kif adattat għall-Ftehim permezz tal-Protokoll 1 tiegħu u permezz tad-Deċiżjoni Nru 147/2009 tal-Kumitat Konġunt taż-ŻEE tal-4 ta' Diċembru 2009, li fiż-żmien preskritt, l-Iżlanda naqset milli twettaq l-obbligi tagħha skont l-Att u l-Artikolu 7 tal-Ftehim ŻEE, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef Relatur), Imħallfin, tat is-sentenza fit-28 ta' Jannar 2015, li l-parti operattiva tagħha hija kif ġej: Il-Qorti b'dan: Tiddikjara li billi naqset milli tadotta l-miżuri kollha meħtieġa sabiex jiġi implimentat l-Att imsemmi fil-punt 21c tal-Anness XVIII tal-Ftehim ŻEE (id-Direttiva tal-Kunsill 2004/113/KE tat-13 ta' Diċembru 2004 li timplimenta l-prinċipju ta' trattament ugwali bejn l-irġiel u n-nisa fl-aċċess għal u l-provvista ta' merkanzija u servizzi), kif adattat għall-Ftehim permezz tal-Protokoll l tiegħu u bid-Deċiżjoni tal-Kumitat Konġunt Nru 147/2009 tal-4 ta' Diċembru 2009, fiż-żmien preskritt, l-Iżlanda ma ssodisfatx l-obbligi tagħha skont l-Att u skont l-Artikolu 7 tal-Ftehim ŻEE. Tordna lill-Iżlanda tħallas l-ispejjeż tal-proċedimenti. Fil-kawża E-14/14, l-Awtorità ta' Sorveljanza tal-EFTA v l-Iżlanda APPLIKAZZJONI għal dikjarazzjoni li bin-nuqqas ta' adozzjoni, u/jew ta' notifika lill-Awtorità ta' Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi f'punt 1a tal-Kapitolu XXIII tal-Anness II tal-Ftehim dwar iż-Żona Ekonomika Ewropea (id-Direttiva 2009/48/KE tal-Parlament Ewropew u tal-Kunsill tat-18 ta' Ġunju 2009 dwar is-sikurezza tal-ġugarelli), kif adattata mill-Ftehim ŻEE permezz tal-Protokoll 1 tagħha u permezz tad-Deċiżjoni tal-Kumitat Konġunt, Nru 127/2012 tat-13 ta' Lulju 2012, fiż-żmien preskritt, l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim ŻEE, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat is-sentenza fit-28 ta' Jannar 2015, li l-parti operattiva tagħha hija kif ġej: Il-Qorti b'dan: Tiddikjara li billi naqset li tadotta l-miżuri neċessarji biex jiġi implimentat l-Att imsemmi fil-punt 1a tal-Kapitolu XXIII tal-Anness II mal-Ftehim dwar iż-Żona Ekonomika Ewropea (id-Direttiva 2009/48/KE tal-Parlament Ewropew u tal-Kunsill tat-18 ta' Ġunju 2009 dwar is-sikurezza tal-ġugarelli), kif adattat għall-Ftehim ŻEE permezz tal-Protokoll 1 tiegħu u permezz tad-Deċiżjoni tal-Kumitat Konġunt Nru 127/2012 tat-13 ta' Lulju 2012, l-Iżlanda naqset milli twettaq l-obbligi tagħha skont l-Att u skont l-Artikolu 7 tal-Ftehim ŻEE. Tordna lill-Iżlanda tħallas l-ispejjeż tal-proċedimenti. Fil-Kawża E-15/14, l-Awtorità ta' Sorveljanza tal-EFTA vs l-Iżlanda – APPLIKAZZJONI għal dikjarazzjoni li l-Iżlanda naqset li tissodisfa l-obbligi skont l-Artikolu 7 tal-Ftehim ŻEE billi naqset, fiż-żmien preskritt, li tadotta l-miżuri kollha neċessarji biex taħmel parti mill-ordni legali interna tagħha, l-Att imsemmi fil-punt 4d tal-Kapitolu XI tal-Anness II ta' dak il-Ftehim (ir-Regolament (UE) Nru 1007/2011 tal-Parlament Ewropew u tal-Kunsill tas-27 ta' Settembru 2011 dwar l-ismijiet ta' fibri ta' tessuti u t-tikkettar u l-immarkar relatati tal-kompożizzjoni tal-fibri ta' prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill, kif emendat mir-Regolament ta' Delega tal-Kummissjoni (UE) Nru 286/2012 tas-27 ta' Jannar 2012 li jemenda l-Anness I biex jinkludi isem ġdid ta' fibra tat-tessuti, u bl-għan li jiġu adattati għall-progress tekniku l-Annessi VIII u IX tar-Regolament (UE) Nru 1007/2011 tal-Parlament Ewropew u tal-Kunsill dwar l-ismijiet ta' fibri ta' tessuti u t-tikkettar u l-immarkar relatati tal-kompożizzjoni tal-fibri ta' prodotti tat-tessuti) kif adattat skont il-Ftehim ŻEE permezz tal-Protokoll 1 tiegħu, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef Relatur), Imħallfin, tat is-sentenza fit-28 ta' Jannar 2015, li l-parti operattiva tagħha hija kif ġej: Il-Qorti b'dan: Tiddikjara li l-Iżlanda naqset li tissodisfa l-obbligi skont l-Artikolu 7 tal-Ftehim ŻEE billi naqset, fiż-żmien preskritt, li tadotta l-miżuri kollha neċessarji biex tagħmel parti mill-ordni ġuridiku intern tagħha, l-Att imsemmi fil-punt 4d tal-Kapitolu XI tal-Anness II ta' dak il-Ftehim, ir-Regolament (UE) Nru 1007/2011 tal-Parlament Ewropew u tal-Kunsill tas-27 ta' Settembru 2011 dwar l-ismijiet ta' fibri ta' tessuti u t-tikkettar u l-immarkar relatati tal-kompożizzjoni tal-fibri ta' prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill, kif emendat mir-Regolament ta' Delega tal-Kummissjoni (UE) Nru 286/2012 tas-27 ta' Jannar 2012 li jemenda l-Anness I biex jinkludi isem ġdid ta' fibra tat-tessuti, u bl-għan li jiġu adattati għall-progress tekniku l-Annessi VIII u IX tar-Regolament (UE) Nru 1007/2011 tal-Parlament Ewropew u tal-Kunsill dwar l-ismijiet ta' fibri ta' tessuti u t-tikkettar u l-immarkar relatati tal-kompożizzjoni tal-fibri ta' prodotti tat-tessuti, kif adattat skont il-Ftehim ŻEE permezz tal-Protokoll 1 tiegħu. Tordna lill-Iżlanda tħallas l-ispejjeż tal-proċedimenti.
Extracted from C_201_2015.html